b"\n_START_ARTICLE_\nBrewster Kahle\n_START_SECTION_\nBiografia\n_START_PARAGRAPH_\nKahle es va graduar al MIT el 1982 amb una llicenciatura en Ci\xc3\xa8ncies de la Computaci\xc3\xb3 i Enginyeria. L'\xc3\xa8mfasi dels seus estudis va ser la intel\xc2\xb7lig\xc3\xa8ncia artificial; va estudiar amb Marvin Minsky i W. Daniel Hillis. El 2010 va ser nomenat doctor honoris causa en ci\xc3\xa8ncies de la computaci\xc3\xb3 al Simmons College, on ha estudiat biblioteconomia a la d\xc3\xa8cada del 1980._NEWLINE_Va ser membre de l'equip \xc2\xabThinking Machines\xc2\xbb (1983-1992), on va desenvolupar el sistema WAIS, un precursor de la World Wide Web. El 1992, va comen\xc3\xa7ar, amb Bruce Gilliat, WAIS, Inc. (venuda a AOL el 1995), i, el 1996, Alexa Internet (venuda a Amazon.com el 1999). Alhora com Alexa, va fundar l'Internet Archive, que continua dirigint. \xc3\x89s membre de la Junta de Directors de la Fundaci\xc3\xb3 Electronic Frontier i un defensor clau de l'Open Content Alliance._NEWLINE_El 2005, Kahle va ser elegit membre de l'Acad\xc3\xa8mia Americana d'Arts i Ci\xc3\xa8ncies. Kahle i la seva dona, Mary Austin, van crear la Fundaci\xc3\xb3 Kahle/Austin, un fons fiduciari de 45.000.000 US$ destinat a donar suport a l'Internet Archive i altres organitzacions sense \xc3\xa0nim de lucre._NEWLINE_En una confer\xc3\xa8ncia TED, Kahle descriu la seva visi\xc3\xb3 d'una biblioteca digital lliure, contenint llibres, concerts gratu\xc3\xafts de m\xc3\xbasica, programes de televisi\xc3\xb3, \xc2\xabinstant\xc3\xa0nies\xc2\xbb de la World Wide Web, etc."